Diari Oficial de la Generalitat Valenciana


Sumari del DOGV 9718, del 06-11-2023 (2023/11166)

RESOLUCIÓ de 13 d'octubre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es resol l'ampliació de sol·licituds d'entitats d'iniciativa social en virtut del que s'establix en l'article 35.3 a) de la Resolució de 21 de juny de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9718

Data del DOGV
:   06-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11551


Data del document
:   13-10-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 13 d'octubre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es resol l'ampliació de sol·licituds d'entitats d'iniciativa social en virtut del que s'establix en l'article 35.3 a) de la Resolució de 21 de juny de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026 [2023/11531]  
  
  
Antecedents de fet  
I) Per Resolució de 21 de juny de 2022 (DOGV número 9371, de 29.06.2022), de la Vicepresidència i Conselleria d'Igualtat i Polítiques Inclusives, es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents per al període 2022-2026.  
Segons es disposa en l'article 35.3.a de la Convocatòria d'Acció Concertada Plurianual:   
“Durant el termini de vigència de 4 anys de la convocatòria (…) l'òrgan facultat per a resoldre el procediment de concertació, podrà, si hi ha crèdit adequat i suficient per a això i les necessitats del servei el justifiquen: (…) a) Concretar, sense necessitat de nova sol·licitud, els centres que a pesar d'haver aconseguit la puntuació mínima, hagueren quedat exclosos per falta de crèdit pressupostari, seguint l'ordre de prelació resultant del procediment de selecció, prèvia comprovació que l'entitat continua reunint els requisits exigits.”  
II) Per Resolució de 28 de setembre de 2023, de la Conselleria d'Hisenda, Economia i Administració Pública, s'autoritza una modificació en l'annex de transferències i subvencions corrents del programa 311.20, Gestió i organització del sistema, de la Vicepresidència Segona i Conselleria de Serveis Socials, Igualtat i Habitatge, per import global de 2.040.051,30 euros, per la qual cosa hi ha crèdit adequat i suficient per a l'aprovació de la present ampliació, amb data d'efectes des de la present resolució.  
III) En l'annex II de la Resolució de 21 de juny de 2022 es detallen les condicions per a la concertació en matèria de serveis socials en el sector de persones amb discapacitat.  
IV) Que s'ha procedit a l'estudi de les places que van quedar excloses per falta de disponibilitat pressupostària o per no estar autoritzades en data de resolució de concessió de l'acció concertada referenciada, integrades en l'annex II de la Resolució de 17 de novembre de 2022, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a persones amb diversitat funcional, per al període 2022-2026, sent les següents:   
  
  
  
Motiu 3: Falta disponibilitat pressupostària  
Motiu 1: Falta autorització del centre  
  
  
V) En cada direcció territorial de la Conselleria s'ha constituït una Comissió Tècnica Instructora que ha tramitat i ha instruït els expedients, integrada per tres membres designats per la persona titular de la Direcció Territorial, de conformitat amb l'article 11 de l'esmentada resolució.  
  
Aquests han sigut les encarregades de comprovar el següent: que les entitats a les quals els corresponen les places que es van denegar pels motius al·ludits en l'apartat IV dels antecedents de fet complixen els requisits que establix l'article 7 del Decret 181/2017, de 17 de novembre, del Consell, pel qual es desplega l'acció concertada per a la prestació de serveis socials en l'àmbit de la Comunitat Valenciana, així com l'article 7 de l'Annex I de la Resolució de Convocatòria, per a optar i accedir al règim d'acció concertada.  
Conforme al que s'establix en l'article 7 Requisits generals de la «Resolució de 21 de juny de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026», i referent a acreditar o estar en condicions de disposar d'un certificat de qualitat del centre o servei, s'ha comprovat que totes les entitats han presentat el certificat de qualitat corresponents o declaració responsable d'estar en condicions d'obtindre'l.  
  
VI) En data 11 d'octubre de 2023 es constituïx la Comissió d'Avaluació per al sector de discapacitat, per a la realització de l'estudi de places, anàlisis de les actes de les comissions instructores de les direccions territorials d'Alacant, Castelló i València, i establiment del criteri de valoració, subjectant-se al que es disposa en l'article 35.3 de la resolució de convocatòria. Es comprova que amb la disponibilitat pressupostària actual poden accedir a l'acció concertada totes les places que van quedar excloses per motiu de falta de disponibilitat pressupostària, així com es poden ampliar places en dos centres exclosos inicialment per falta de requisits, que actualment complixen amb aquests. Es detallen en l'Annex I i II de l'acta de la comissió d'avaluació les places ampliades, així com les denegades.   
Per la qual cosa procedix proposar el concert social per a aquests centres per un import global de 62.833.281,80€, amb càrrec al programa pressupostari 311.20 Gestió i organització del sistema, codi de pressupostària S6738000 “Concerts de places en centres d'atenció social a persones amb diversitat funcional, amb el següent desglossament d'anualitats”, amb el desglossament per anualitats següent:   
  
2023: des de 16 d'octubre 1.424.350,00 €  
2024: 6.289.865,60 €  
2025: 6.289.030,10 €  
2026: 3.415.265,10 €  
  
Quant a la data d'efectes econòmics de l'ampliació de places del concert serà a partir del 16 d'octubre de 2023, data que constarà en l'addenda del concert, segons l'article 17 de la resolució de convocatòria, la resolució de concessió de concert n'estendrà els efectes fins al 30 de juny de 2026, per a l'atenció i cobertura de totes aquelles places de centres i serveis que es troben ocupades per usuaris o usuàries, sempre que l'accés de les persones usuàries s'haguera dut a terme per mitjà de resolució administrativa dictada pels òrgans competents de la conselleria.  
  
  
Fonaments de dret  
Primer. Correspon a la persona que ocupe el lloc de director general de la Direcció General de Gestió i Organització del Sistema, la nova denominació del qual després de l'aprovació del Decret 132/2023, de 10 d'agost de 2023, del Consell (DOGV Número 9661 de 14.08.2023) d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, és la de Direcció General del Sistema Sociosanitari i de l'Institut de Formació, Investigació i Qualitat dels Serveis Socials segons el que es disposa en l'article 19, el nomenament del qual ve determinat pel Decret 117/2023, de 28 de juliol del Consell, (DOGV Número 9650 de 28.07.2023), per delegació de la persona titular de la Conselleria i, tenint en compte les disponibilitats pressupostàries existents, la resolució del procediment d'acció concertada convocat per Resolució de 21 de juny de 2022 (DOGV Número 9371,de 29.06.2022), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector de discapacitat per al període 2022-2026, de conformitat amb l'article 15 i article 35.3.a (DOGV Número 9607,de 31-05-2023).  
  
Segon. L'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, establix l'acció concertada com a forma de provisió de les prestacions del Sistema Públic de Serveis Socials, aclarint que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament de la qual, l'accés i el control siguen de la seua competència, ajustant-se al procediment i als requisits que preveu aquesta llei i la normativa sectorial que siga aplicable.  
Tercer. Per Decret 181/2017, de 17 de novembre, del Consell, pel qual es desplega l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, s'aprova el reglament que regula els requisits, procediment, contingut i condicions bàsiques per a la implantació, execució i desenvolupament dels acords d'acció concertada.  
Quart. D'acord amb l'article 13 d'aquest Decret 181/2017, de 17 de novembre, del Consell, correspon a la persona titular de la conselleria competent en matèria de serveis socials efectuar la convocatòria de concerts amb entitats d'iniciativa social, mitjançant resolució, que recull aquells aspectes i elements que establix aquesta norma, delimitant l'objecte i, si és el cas, el nombre de places i les característiques de les prestacions susceptibles de concert; així com els criteris de valoració d'entitats, centres i serveis per a la resolució del procediment de selecció i adopció d'acords d'acció concertada, tant en funció de les disponibilitats pressupostàries, com de la necessària continuïtat i garantia de qualitat del servei que presten les entitats d'iniciativa social davall els principis de transparència, publicitat i no discriminació.  
  
Cinqué. El procediment de concertació s'ha dut a terme segons les condicions generals que s'establixen en la convocatòria dels acords d'acció concertada en matèria de serveis socials en el sector d'atenció a persones amb discapacitat, havent-se analitzat el llistat d'entitats excloses publicat en la Resolució de Concessió de 17 de novembre de 2022, per part de la Comissió d'Avaluació, deixant constància de la relació ordenada de participants en el procediment de selecció, que han acreditat el compliment dels requisits exigits, amb la seua puntuació en el procediment de selecció, d'acord amb els criteris de valoració, que han sigut ponderats conforme establix el punt 1 (Criteris de selecció i valoració d'entitats) de l'Annex II de la resolució de convocatòria.   
  
Sisé. El contingut de la resolució en relació amb les places i serveis concertats ve regulat en l'article 16 de l'Annex I de la resolució de la convocatòria, per la qual cosa és procedent determinar les places dels centres que són objecte de concert, en què s'establix la reserva i l'ocupació de part o la totalitat de places, amb l'import de l'anualitat determinat per a cada centre en funció del nombre de places concertades, el mòdul econòmic aplicable i nombre de dies de prestació del servei, relacionant-les en l'Annex I d'aquesta resolució. Així mateix, en l'Annex II es recullen les places i serveis oferits per entitats d'iniciativa social, que és procedent denegar, motivant-ne la causa.  
I per tot això, conforme al que es disposa en l'article 18 del Decret 181/2017, de 17 de novembre, del Consell, resolc:  
  
Primer  
Aprovar l'acord d'acció concertada i el concert de serveis i places de centres d'atenció social a persones amb discapacitat, que consten en l'annex I d'aquesta resolució, amb la identificació de l'entitat titular, NIF, tipologia de centre, nombre de places concertades i import per anualitats de la convocatòria plurianual 2023-2026.  
L'aprovació de la concessió de concerts socials per al període 2023 (des de 16 d'octubre), 2024, 2025 i 2026 (primer semestre), per import total de 22.459.820,80€ s'efectua amb càrrec al crèdit consignat en el programa pressupostari 311.20 Gestió i Organització del Sistema, capítol IV, aplicació pressupostària S6738 (concerts de places en centres d'atenció social per a persones amb diversitat funcional), de la secció 16 del pressupost de despeses de la Vicepresidència Segona i Conselleria de Serveis Socials, Igualtat i Habitatge.  
La concertació de serveis i places aprovades per aquesta resolució queda subjecta a la subscripció del document administratiu de formalització de concert social, d'acord amb el que s'establix en l'article 18 de l'annex I de la resolució de convocatòria.  
Els concerts socials que se subscriguen tindran una duració de 2 anys, 8 mesos i 12 dies en el cas de centres d'atenció diürna, i 2 anys, 8 mesos i 16 dies en els casos de centres d'atenció residencial, conforme a la present Resolució d'Ampliació, sent per tant d'aplicació des del 16 d'octubre de 2023 fins al 30 de juny de 2026.   
  
Segon  
Desestimar parcialment i denegar a les entitats d'iniciativa social i centres que consten en l'annex 2 el nombre de places oferides que s'indiquen en aquest, per les causes que així mateix apareixen relacionades.  
  
Contra aquesta resolució, que posa fi a la via administrativa, les persones interessades poden interposar recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
 Així mateix, poden interposar potestativament recurs de reposició, previ al recurs contenciós administratiu, davant l'òrgan que va dictar l'acte, en el termini d'un mes a comptar des de l'endemà de la seua notificació, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 13 d'octubre de 2023.- El director general de Gestió del Sistema Sociosanitari i de l'IVAFIQ (p.d. artículo 15 de la Resolució de 21.06.2022), José Vicente Anaya Roig